Avis juridique important

|

52001PC0813

Ehdotus neuvoston päätös direktiivin 92/81/ETY 8 artiklan 4 kohdan mukaisen luvan antamisesta Italialle soveltaa eriytettyä valmisteverokantaa biodieseliä sisältäviin moottoripolttoaineisiin  /* KOM/2001/0813 lopull. */

Ehdotus NEUVOSTON PÄÄTÖS direktiivin 92/81/ETY 8 artiklan 4 kohdan mukaisen luvan antamisesta Italialle soveltaa eriytettyä valmisteverokantaa biodieseliä sisältäviin moottoripolttoaineisiin(komission esittämä)PERUSTELUT1. Pyynnön esittäminenItalian viranomaiset toimittivat komissiolle 23. huhtikuuta 2001 päivätyllä kirjeellä pyyntönsä, joka koskee poikkeusta saada soveltaa vapautusta valmisteverosta biodieselin ja muiden biopolttoaineiden osalta direktiivin 92/81/ETY [1] 8 artiklan 4 kohdan nojalla.[1]  EYVL L 316, 31.10.1992, s. 12, sellaisena kuin direktiivi on viimeksi muutettuna direktiivillä 94/74/EY (EYVL L 365, 31.12.1994, s. 46).Saadakseen pyynnön tarkastelussa tarvittavia olennaisia tietoja komissio esitti lisäkysymyksiä 16. toukokuuta 2001 ja 8. elokuuta 2001 päivätyissä kirjeissä, joihin Italian viranomaiset vastasivat 17. heinäkuuta 2001 ja 28. syyskuuta 2001. Komission (pääosastot COMP ja TAXUD) ja Italian viranomaisten edustajat pitivät kokouksen 15. lokakuuta 2001. Komissio pystyi 22. lokakuuta 2001 päivätyn Italian viranomaisten kirjeen ansiosta saattamaan poikkeuspyynnön tarkastelun päätökseen.1.1. AsiayhteysItaliassa kokeiltiin biodieselin käyttöedellytyksiä 1.7.1998-30.6.2001 kestäneessä kokeiluhankkeessa. Valmisteverosta vapautettiin vuotuisesti 125 000 tonnin enimmäismäärä biodieseliä. Soveltamisedellytykset vahvistettiin asetuksella [2]. Artiklaosassa säädetyistä valtiontuista komissio on tehnyt päätöksen, ettei se esitä vastalauseita [3].[2]  Ministeriötason asetus N:o 219, annettu 22 päivänä toukokuuta 1998, johon ennalta sovellettiin 28 päivänä heinäkuuta 1983 annetussa neuvoston direktiivissä 83/189/EY, sellaisena kuin se on muutettuna, säädettyä tiedoksiantomenettelyä.[3]  Asia nro 457/97, päätös SG (98) D/235, 13.1.1998.Valmisteverosta vapautettu biodieselkiintiö jaettiin yhdeksälle yritykselle (joista seitsemän italialaista) ensimmäisen vuoden aikana, jolloin kulutukseen luovutettiin 45 597 tonnia biodieseliä, kahdeksalle yritykselle (joista kuusi italialaista) toisena vuotena, jolloin kulutukseen luovutettiin 69 880 tonnia biodieseliä, ja kymmenelle yritykselle (joista seitsemän italialaista) kolmantena vuotena, jolloin kulutukseen luovutettiin koko kiintiömäärä.Italian viranomaisten kokeiluhankkeesta tekemissä johtopäätöksissä vahvistettiin, että biodieselille on potentiaalista kysyntää:- lisäaineena (alle viisi prosenttia) kaasuöljyssä,- seoksena (noin 25 prosenttia) kaasuöljyn kanssa moottoripolttoaineena erityisesti taajamaliikenteen busseissa.- kaasuöljyn korvaavana lämmityspolttoaineena (puhdas 100-prosenttinen biodiesel).Puhtaan biodieselin moottoripolttoaineena käytön osalta voitaisiin toteuttaa muitakin kokeiluluontoisia aloitteita.1.2. Pyyntö verotusta koskevaksi poikkeukseksi biodieselin osaltaItalia pyytää vapautusta valmisteverosta biodieselin osalta 1. heinäkuuta 2001 alkaneessa kolmivuotisessa ohjelmassa. Kyseinen verotusta koskeva toimenpide on osa erityistä politiikkaa Kioton pöytäkirjassa vahvistettujen sitoumusten täyttämiseksi, koska sillä edistetään biodieselin käyttöä autojen moottoripolttoaineena.Joulukuun 23. päivänä 2000 annetun lain N:o 388 21 artiklassa säädetään, että biodieseliksi kutsuttu tuote saadaan tislaamalla moottoripolttoaineena, lämmityspolttoaineena, lisäaineena taikka moottori- tai lämmityspolttoaineiden lopullisen tilavuuden lisäämiseksi käytettyjä kasviöljyjä ja niiden johdannaisia. Biodieselin valmistus tai sekoitus kaasuöljyn tai muiden kivennäisöljyjen kanssa toteutetaan verottoman varaston järjestelmässä. Vapautus valmisteverosta voidaan myöntää vuosittain 300 000 tonnin kiintiölle biodieseliä. Dieselpolttoaineen valmistevero on nykyisin 739 064 Italian liiraa (381,7 euroa) 1 000 litralta.Italian viranomaiset täsmensivät 22. lokakuuta 2001 päivätyssä kirjeessään, että tässä vaiheessa se pyytää poikkeusta direktiivin 8 artiklan 4 kohdassa säädetyn menettelyn mukaisesti ainoastaan sen biodieselin osalta, jota käytetään lisäaineena kaasuöljyssä (biodieselpitoisuus alle viisi prosenttia) sekä seoksena kaasuöljyn kanssa moottoripolttoaineena (biodieselpitoisuus noin 25 prosenttia) erityisesti taajamaliikenteen busseissa. Italian viranomaiset tarkastelevat edelleen, millä edellytyksillä moottoripolttoaineena käytettävä puhdas biodiesel voitaisiin vapauttaa valmisteverosta. Ne toimittavat myöhemmin lisätietoja komissiolle.Italian viranomaiset täsmensivät lisäksi, että biodieselin ja fossiilista alkuperää olevan kaasuöljyn tuotantokustannusten (raaka-ainekustannukset mukaan luettuina) vertailu osoittaa, että suunniteltu vapautus valmisverosta ei johda nykyisin liikakorvaamiseen, koska vapautus on ajallisesti rajoitettu ja koskee ainoastaan tiettyä tuotemäärää. Lisäksi valmisteveron alennuksen määrä lasketaan uudelleen joka vuosi sen varmistamiseksi, ettei se ylitä niitä lisätuotantokustannuksia, joita biodieselillä on vastaaviin fossiilista alkuperää oleviin tuotteisiin verrattuna. Jos liikakorvaamista esiintyisi, Italian viranomaiset mukauttaisivat valmisteveron alennuksen määrän vuotuista talousarviolakiluonnosta esitettäessä.Lämmitykseen käytettävästä puhtaasta biodieselistä ei direktiivin 92/81/ETY nojalla kanneta valmisteveroa, koska kyseinen tuote ei ole hiilivety.1.3. Pyyntö muiden biopolttoaineiden osaltaHuhtikuun 23. huhtikuuta 2001 päivätyssä Italian viranomaisten kirjeessä suunniteltiin myös valmisteveron alennuksia i) bioetanolille ja etyyli-tert-butyylieetterille, jotka ovat maatalousperäisten tuotteiden johdannaisia, sekä ii) lyijyttömässä bensiinissä ja kaasuöljyssä (ei kuitenkaan biodieselissä) käytettäville biomassaan perustuville lisäaineille ja uusille tuotteille katsoen, että kyseiset alennukset toteutetaan direktiivin 92/81/ETY 8 artiklan 2 kohdan d alakohdan mukaisesti kokeiluhankkeessa, jonka tarkoituksena on ympäristöystävällisempien energialähteiden käytön lisääminen.Italian viranomaiset ilmoittivat 22. lokakuuta 2001 päivätyssä kirjeessään keskeyttävänsä kyseisten toimenpiteiden soveltamisen kunnes i) tutkimukset kyseisten tuotteiden ympäristövaikutuksista on saatu päätökseen ja ii) asianmukainen sääntelykehys on laadittu.2. Komission arviointiDirektiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä.Italian viranomaiset ovat ilmoittaneet komissiolle poikkeuspyynnöistään valmisverosta vapauttamisen soveltamiseksi biodieseliin ja muihin biopolttoaineisiin direktiivin 92/81/ETY [4] 8 artiklan 4 kohdan nojalla. Lokakuun 22. päivänä 2001 päivätystä Italian viranomaisten kirjeestä käy ilmi, että pyynnöt rajoittuvat tässä vaiheessa biodieseliin, jota käytetään lisäaineena kaasuöljyssä (biodieselpitoisuus alle viisi prosenttia) sekä seoksena kaasuöljyn kanssa moottoripolttoaineena (biodieselpitoisuus noin 25 prosenttia) erityisesti taajamaliikenteen busseissa.[4]  EYVL L 316, 31.10.1992, s. 12, sellaisena kuin direktiivi on viimeksi muutettuna direktiivillä 94/74/EY (EYVL L 365, 31.12.1994, s. 46).Italian viranomaisten esittämästä pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.Ennen direktiivin 92/81/ETY 8 artiklan 4 kohdan mukaisesti esitettyjen pyyntöjen tarkastelua on tehtävä kokonaisarvio suunniteltujen toimenpiteiden yhteensopivuudesta yhteisön politiikkojen kanssa.Uusiutuvien energialähteiden ja erityisesti biopolttoaineiden kehittämistä on edistetty vuodesta 1985 alkaen. Korvaavien polttoaineen osien bensiinissä käytöllä saatavasta raakaöljyn säästöstä 5. joulukuuta 1985 annetussa neuvoston direktiivissä 85/536/ETY [5] painotetaan biopolttoaineiden merkitystä pyrittäessä vähentämään jäsenvaltioiden riippuvuutta öljyntuonnista sekä sallitaan etanolin lisääminen bensiiniin 5 tilavuusprosenttiin saakka ja etyyli-tert-butyylieetterin lisääminen bensiiniin 15 tilavuusprosenttiin saakka. Neuvoston päätöksillä 93/500/ETY [6] ja 98/352/EY [7] sekä Euroopan parlamentin ja neuvoston päätöksellä 646/2000/EY [8] otettiin käyttöön ALTENER-ohjelma uusiutuvien energianlähteiden käytön edistämiseksi yhteisössä tavoitteena se, että biopolttoaineilla olisi viiden prosentin markkinaosuus moottoriajoneuvojen kokonaiskulutuksesta vuonna 2005. Lisäksi uusiutuvia energialähteitä koskevassa vuonna 1997 annetussa valkoisessa kirjassa [9] suositellaan nestemäisten biopolttoaineiden tuotantotavoitteeksi 18 miljoonaa tonnia vuonna 2010, ja yleistavoitteena on kaksinkertaistaa uusiutuvien energialähteiden osuus energiankulutuksesta vuoteen 2010 mennessä. Komission vihreässä kirjassa "energiahuoltostrategia Euroopalle" [10] painotetaan myös, että verotusta koskevilla välineillä on keskeinen asema kyseisten tavoitteiden saavuttamisessa, koska niillä vähennetään biopolttoaineiden ja kilpailevien tuotteiden tuotantokustannusten eroa. Komissio hyväksyi 7. marraskuuta 2001 [11] toimintasuunnitelman ja kaksi direktiiviehdotusta korvaavien polttoaineiden käytön edistämiseksi liikennealalla alkaen biopolttoaineiden käytön edistämiseksi toteutettavista lainsäädäntöä ja verotusta koskevista toimenpiteistä.[5]  Neuvoston direktiivi 85/536/ETY, annettu 5 päivänä joulukuuta 1985 (EYVL L 334, 12.12.1985, s. 20), sellaisena kuin se on viimeksi muutettuna 29 päivänä heinäkuuta 1987 annetulla direktiivillä 87/441/ETY (EYVL L 238, 21.8.1987, s. 40).[6]  EYVL L 235, 18.9.1993, s. 41.[7]  EYVL L 159, 3.6.1998, s. 53.[8]  EYVL L 79, 25.10.2000, s. 1.[9]  KOM(97) 599 lopullinen, 26.11.1997.[10]  KOM(2000) 769 lopullinen, 29.11.2000.[11]  KOM(2001) 547 lopullinen, 7.11.2001.Näin ollen Italian viranomaisten pyytämä poikkeus noudattaa biopolttoaineiden tuotannon kehittämistä koskevaa yhteisön lähestymistapaa, jonka tavoitteena on ympäristön suojelu ja energiahuollon varmuus.Toiseksi, komissio panee merkille, että Italian viranomaisten esittämät valmisteveron alennukset ovat suhteessa valmiiseen tuotteeseen sisältyvän biopolttoaineen prosenttiosuuteen. Tosiasialliset valmisteverokannat ylittävät sovellettavissa olevan yhteisön vähimmäismäärän:>TAULUKON PAIKKA>Kolmanneksi, Italian viranomaiset sitoutuvat siihen, että valmisteveron alennuksen määrä lasketaan uudelleen joka vuosi sen varmistamiseksi, ettei se ylitä niitä lisätuotantokustannuksia, joita biodieselillä on vastaaviin fossiilista alkuperää oleviin tuotteisiin verrattuna.Neljänneksi, toimenpide on ajallisesti rajoitettu. Valmisteveron alennuksia sovelletaan kolme vuotta kestävän ohjelman puitteissa.Viidenneksi todettakoon valtiontukia koskevien sääntöjen osalta, että komissio tekee päätöksen yhteismarkkinoille soveltuvuudesta heti, kun neuvosto suostuu Italian esittämään pyyntöön.3. PäätösKomissio ehdottaa, että neuvosto tekee päätöksen neuvoston direktiivin 92/81/ETY 8 artiklan 4 kohdan mukaisen luvan antamisesta Italialle soveltaa 30. kesäkuuta 2004 saakka eriytettyjä valmisteverokantoja 5 tai 25 prosenttia biodieseliä sisältäviin moottoripolttoaineina käytettäviin seoksiin.Italian viranomaisten täytäntöönpanemat valmisteveron alennukset eivät saa ylittää sitä valmisteveron määrää, joka kannettaisiin niihin tuotteisiin sisältyvästä biopolttoaineiden määrästä, joihin kyseistä alennusta voidaan soveltaa.Valmisteveron alennuksia on mukautettava vuotuisesti raaka-aineiden hintakehityksen perusteella, jotta alennukset eivät johda biopolttoaineiden tuotantoon liittyvien lisäkustannusten liikakorvaamiseen.Edellä mainittuihin sekoituksiin sovellettavien valmisteverokantojen on oltava kivennäisöljyjen valmisteverojen määrien lähentämisestä 19. lokakuuta 1992 annetussa neuvoston direktiivissä 92/82/ETY [12] säädettyjen velvoitteiden ja erityisesti sen 5 artiklassa tarkoitettuja vähimmäisverokantoja koskevien säännösten mukaisia.[12]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Ehdotus NEUVOSTON PÄÄTÖS direktiivin 92/81/ETY 8 artiklan 4 kohdan mukaisen luvan antamisesta Italialle soveltaa eriytettyä valmisteverokantaa biodieseliä sisältäviin moottoripolttoaineisiin(ainoastaan italiankielinen teksti on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [13] ja erityisesti sen 8 artiklan 4 kohdan,[13]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Italia testasi biodieselin käyttöedellytyksiä 1 päivän heinäkuuta 1998 ja 30 päivän kesäkuuta 2001 välisenä ajanjaksona toteutetussa kokeiluhankkeessa. Vapautus valmisteverosta myönnettiin 125 000 tonnin vuotuiselle enimmäismäärälle biodieseliä. Italian viranomaiset toimittivat komissiolle 23 päivänä huhtikuuta 2001 päivätyllä kirjeellä pyyntönsä, joka koskee poikkeusta saada soveltaa vapautusta valmisteverosta biodieselin ja muiden biopolttoaineiden osalta direktiivin 92/81/ETY 8 artiklan 4 kohdan nojalla kolmen vuoden ajan 1 päivästä heinäkuuta 2001 30 päivään kesäkuuta 2004. Saadakseen pyynnön tarkastelussa tarvittavia olennaisia tietoja komissio esitti lisäkysymyksiä 16 päivänä toukokuuta 2001 ja 8 päivänä elokuuta 2001 päivätyissä kirjeissä, joihin Italian viranomaiset vastasivat 17 päivänä heinäkuuta 2001 ja 28 päivänä syyskuuta 2001. Komission ja Italian viranomaisten edustajat pitivät kokouksen 15 päivänä lokakuuta 2001. Komissio pystyi 22 päivänä lokakuuta 2001 päivätyn Italian viranomaisten kirjeen ansiosta saattamaan poikkeuspyynnön tarkastelun päätökseen. Italia on keskeyttänyt veronalennuksen soveltamisen siihen saakka, kun neuvosto antaa luvan pyydettyyn poikkeukseen.(2) Italia on pyytänyt lupaa soveltaa eriytettyä valmisteverokantaa biodieseliin, jota käytetään lisäaineena kaasuöljyssä (biodieselpitoisuus alle viisi prosenttia) sekä seoksena kaasuöljyn kanssa moottoripolttoaineena (biodieselpitoisuus noin 25 prosenttia) erityisesti taajamaliikenteen busseissa. Viimeksi mainitussa tapauksessa olisi seoksen korkean biodieselpitoisuuden vuoksi valvottava moottorin mukautumista polttoaineeseen, jotta liian suurilta saastepäästöiltä vältyttäisiin.(3) Pyynnöstä on ilmoitettu muille jäsenvaltioille.(4) Uusiutuvien energialähteiden ja erityisesti biopolttoaineiden kehittämistä on edistetty vuodesta 1985 alkaen. Korvaavien polttoaineen osien bensiinissä käytöllä saatavasta raakaöljyn säästöstä 5 päivänä joulukuuta 1985 annetussa neuvoston direktiivissä 85/536/ETY [14] painotetaan biopolttoaineiden merkitystä pyrittäessä vähentämään jäsenvaltioiden riippuvuutta öljyntuonnista sekä sallitaan etanolin lisääminen bensiiniin 5 tilavuusprosenttiin saakka ja etyyli-tert-butyylieetterin lisääminen bensiiniin 15 tilavuusprosenttiin saakka. Neuvoston päätöksillä 93/500/ETY [15] ja 98/352/EY [16] sekä Euroopan parlamentin ja neuvoston päätöksellä 646/2000/EY [17] otettiin käyttöön ALTENER-ohjelma uusiutuvien energianlähteiden käytön edistämiseksi yhteisössä tavoitteena se, että biopolttoaineilla olisi viiden prosentin markkinaosuus moottoriajoneuvojen kokonaiskulutuksesta vuonna 2005. Lisäksi uusiutuvia energialähteitä koskevassa vuonna 1997 annetussa valkoisessa kirjassa [18] suositellaan nestemäisten biopolttoaineiden tuotantotavoitteeksi 18 miljoonaa tonnia vuonna 2010, ja yleistavoitteena on kaksinkertaistaa uusiutuvien energialähteiden osuus energiankulutuksesta vuoteen 2010 mennessä. Komission vihreässä kirjassa "energiahuoltostrategia Euroopalle" [19] painotetaan myös, että verotusta koskevilla välineillä on keskeinen asema kyseisten tavoitteiden saavuttamisessa, koska niillä vähennetään biopolttoaineiden ja kilpailevien tuotteiden tuotantokustannusten eroa. Komissio hyväksyi 7 päivänä marraskuuta 2001 [20] toimintasuunnitelman ja kaksi direktiiviehdotusta korvaavien polttoaineiden käytön edistämiseksi liikennealalla alkaen biopolttoaineiden käytön edistämiseksi toteutettavista lainsäädäntöä ja verotusta koskevista toimenpiteistä.[14]  Neuvoston direktiivi 85/536/ETY, annettu 5 päivänä joulukuuta 1985 (EYVL L 334, 12.12.1985, s. 20), sellaisena kuin se on viimeksi muutettuna 29 päivänä heinäkuuta 1987 annetulla direktiivillä 87/441/ETY (EYVL L 238, 21.8.1987, s. 40).[15]  EYVL L 235,18.9.1993, s. 41.[16]  EYVL L 159, 3.6.1998, s. 53.[17]  EYVL L 79, 25.10.2000, s. 1.[18]  KOM(97) 599 lopullinen, 26.11.1997.[19]  KOM(2000) 769 lopullinen, 29.11.2000.[20]  KOM(2001) 547 lopullinen, 7.11.2001.(5) Näin ollen Italian viranomaisten pyytämät poikkeukset noudattavat biopolttoaineiden tuotannon kehittämistä koskevaa yhteisön lähestymistapaa, jonka tavoitteena on erityisesti ympäristön suojelu ja energiahuollon varmuus.(6) Italian viranomaisten esittämät valmisteveron alennukset ovat suhteessa valmiiseen tuotteeseen sisältyvän biopolttoaineen prosenttiosuuteen. Tosiasialliset valmisteverokannat ylittävät kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY [21] mukaisesti sovellettavan yhteisön vähimmäismäärän:[21]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY.>TAULUKON PAIKKA>(7) Italiassa sovellettava ohjelma koskee kolmen vuoden ajanjaksoa. Eriytettyä valmisteverokantaa voidaan soveltaa määrältään 300 000 tonnin vuotuiseen biodieselkiintiöön.(8) Komissio tarkastelee määräajoin alennuksia ja vapautuksia tarkistaakseen, vääristävätkö ne kilpailua, haittaavatko ne sisämarkkinoiden toimintaa ja ovatko ne edelleen yhteisön ympäristönsuojelu-, energia- ja liikennepolitiikkojen mukaisia,ON TEHNYT TÄMÄN PÄÄTÖKSEN:1 artikla1. Italialle annetaan lupa soveltaa eriytettyjä valmisteverokantoja 5 tai 25 prosenttia biodieseliä sisältäviin moottoripolttoaineina käytettäviin seoksiin  30 päivään kesäkuuta 2004 saakka.2. Valmisteveron alennukset eivät saa ylittää sitä valmisteveron määrää, joka kannettaisiin niihin tuotteisiin sisältyvästä biopolttoaineiden määrästä, joihin kyseistä alennusta voidaan soveltaa.3. Edellä 1 kohdassa tarkoitettuihin seoksiin sovellettavien valmisverokantojen on oltava direktiivissä 92/82/ETY säädettyjen velvoitteiden ja erityisesti sen 5 artiklassa tarkoitetun vähimmäisverokannan mukaisia.2 artiklaValmisteveron alennuksia mukautetaan vuotuisesti raaka-aineiden hintakehityksen perusteella, jotta alennukset eivät johda biopolttoaineiden tuotantoon liittyvien lisäkustannusten liikakorvaamiseen.3 artiklaTämän päätöksen voimassaolo päättyy 30 päivänä kesäkuuta 2004.4 artiklaTämä päätös on osoitettu Italian tasavallalle.Tehty BrysselissäNeuvoston puolestaPuheenjohtaja


               EUROOPAN KOMISSIO
            Bryssel 16.9.2015
            COM(2015) 456 final
            2015/0206(NLE)
            Ehdotus
            NEUVOSTON PÄÄTÖS
            Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kaupan ja kestävän kehityksen alakomiteassa ja kauppaan liittyvien kysymysten kokoonpanossa olevassa assosiaatiokomiteassa omaksuttavista unionin kannoista

               PERUSTELUT

               1.EHDOTUKSEN TAUSTA

               Ehdotuksen perustelut ja tavoitteet

               Oheinen ehdotus on oikeudellinen väline unionin ja kolmannen maan välisellä assosiaatiosopimuksella perustetussa elimessä unionin puolesta esitettävien kantojen määrittämiseksi. Se liittyy Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, täytäntöönpanoon.

               Assosiaatiosopimus allekirjoitettiin 27. kesäkuuta 2014, ja sitä on sovellettu väliaikaisesti 1. syyskuuta 2014 alkaen ennen jäsenvaltioiden suorittamaa ratifiointia. Sopimuksen allekirjoittaminen Euroopan unionin, Euroopan atomienergiayhteisön ja niiden jäsenvaltioiden puolesta sekä sen tiettyjen määräysten väliaikainen soveltaminen hyväksyttiin 16. kesäkuuta 2014 annetulla neuvoston päätöksellä 2014/494/EU
                  1
               .

               Sopimuksella perustettiin kauppaan liittyvien kysymysten kokoonpanossa oleva assosiaatiokomitea, joka seuraa sopimuksen IV osaston (Kauppa ja kaupan liitännäistoimenpiteet) täytäntöönpanoa ja ratkaisee siihen liittyviä kysymyksiä. Riitojenratkaisumenettelyn asianmukaisen soveltamisen varmistamiseksi kyseisen komitean on laadittava välimiesten luettelo, kuten sopimuksen 268 artiklassa määrätään.

               Lisäksi sopimuksessa määrätään kaupan ja kestävän kehityksen alakomitean perustamisesta, millä vahvistetaan sopimuksen molempien osapuolten sitoumus kestävän kehityksen tavoitteluun ja tunnustetaan, että taloudellinen ja sosiaalinen kehitys sekä ympäristönsuojelu ovat sen toisistaan riippuvaisia ja toisiaan vahvistavia tukipilareita.

               Sopimuksen 243 artiklan mukaan kaupan ja kestävän kehityksen alakomitea hyväksyy ensimmäisessä kokouksessaan luettelon henkilöistä, jotka ovat halukkaita ja sopivia toimimaan asiantuntijoina paneelin menettelyissä kauppaan ja kestävään kehitykseen liittyvissä asioissa.

               Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin

               Ehdotettavalla säädöksellä pannaan edellä mainitun assosiaatiosopimuksen määräysten perusteella täytäntöön Euroopan unionin yhteinen kauppapolitiikka itäisen kumppanimaan suhteen. Ehdotuksen tavoitteena on perustaa tarvittavat institutionaaliset välineet, joiden avulla unioni ja Georgia voivat käsitellä tehokkaasti kahdenvälisiä riitoja, jotka koskevat sopimuksen soveltamista ja tulkintaa. Ehdotus on johdonmukainen unionin muiden kauppakumppaneidensa kanssa neuvottelemien tai täytäntöönpanemien vapaakauppasopimusten riitojenratkaisukäytäntöjen kanssa. Se on johdonmukainen myös suhteessa kauppaa ja kestävää kehitystä koskevaan unionin lähestymistapaan.

               Johdonmukaisuus suhteessa unionin muuhun politiikkaan

               Tämä ehdotus on johdonmukainen unionin muun ulkosuhteita koskevan politiikan, erityisesti Georgiaan liittyvän Euroopan naapuruuspolitiikan ja kehitysyhteistyöpolitiikan, kanssa ja täydentää sitä.

               2.Oikeusperusta sekä toissijaisuus- ja suhteellisuusperiaate

               Oikeusperusta

               Unionin ja Georgian välisellä assosiaatiosopimuksella perustetuissa komiteoissa esitettävän unionin kannan määrittämisen oikeusperusta on Euroopan unionin toiminnasta tehty sopimus, jäljempänä ’SEUT-sopimus’, ja erityisesti sen 207 artiklan 4 kohta yhdessä sen 218 artiklan 9 kohdan kanssa.

               Toissijaisuusperiaate (muun kuin yksinomaisen toimivallan osalta)

               Yhteinen kauppapolitiikka kuuluu SEUT-sopimuksen 3 artiklan mukaan unionin yksinomaiseen toimivaltaan. Sen vuoksi toissijaisuusperiaatetta ei sovelleta.

               Suhteellisuusperiaate

               Tämä ehdotus on tarpeen, jotta voidaan panna täytäntöön unionin kansainväliset sitoumukset, jotka sisältyvät sopimukseen.

               Sääntelytavan valinta

               Tämä ehdotus noudattaa SEUT-sopimuksen 218 artiklan 9 kohtaa, jonka mukaan päätöksiä tekee neuvosto. Ei ole olemassa muuta oikeudellista välinettä, jota voitaisiin käyttää tässä ehdotuksessa esitetyn tavoitteen saavuttamiseksi.

               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET

               Voimassa olevan lainsäädännön jälkiarvioinnit/toimivuustarkastukset

                  Ei sovelleta.

               Sidosryhmien kuuleminen

               Sidosryhmäkuulemisia ei sovelleta tähän ehdotukseen.

               Asiantuntijatiedon käyttö

                  Komissio on ottanut huomioon jäsenvaltioiden viime vuosina toimittamat tiedot unionin kansalaisista, jotka ovat soveltuvia ja päteviä toimimaan välimiehinä riidoissa, joita aiheutuu unionin kauppasopimusten yhteydessä.

               Vaikutusten arviointi

                  Ehdotus liittyy unionin ja Georgian välisen assosiaatiosopimuksen institutionaalisten näkökohtien, erityisesti sen kauppaa ja kaupan liitännäistoimenpiteitä koskevaan IV osastoon liittyvien asioiden, täytäntöönpanoon. Ehdotuksella ei ole vaikutuksia unionin talous-, sosiaali- tai ympäristöpolitiikkaan. Assosiaatiosopimusta on sovellettu väliaikaisesti 1. syyskuuta 2014 alkaen, ja sen täytäntöönpano on vasta alkuvaiheessa.

               Sääntelyn tila ja yksinkertaistaminen

                  Unionin ja Georgian väliseen assosiaatiosopimukseen ei sovelleta REFIT-ohjelman menettelyjä, siitä ei aiheudu kustannuksia pk-yrityksille eikä se aiheuta ongelmia digitaalisen ympäristön näkökulmasta.

               Perusoikeudet

                  Ehdotuksella ei ole seurauksia perusoikeuksien suojeluun.

               4.TALOUSARVIOVAIKUTUKSET

                  Ei sovelleta.

               5.MUUT ASIAT

               Täytäntöönpanosuunnitelmat sekä seuranta-, arviointi- ja raportointijärjestelyt

                  Assosiaatiosopimuksen täytäntöönpanoa tarkastellaan säännöllisesti EU:n ja Georgian assosiaationeuvostossa. Lisäksi Euroopan komissio sitoutui raportoimaan Euroopan parlamentille vuosittain sopimuksen IV osaston (Kauppa ja kaupan liitännäistoimenpiteet) täytäntöönpanosta, tähän ehdotukseen sisältyvät seikat mukaan lukien.

               Perusteluasiakirjat (direktiivien osalta)

                  Ei sovelleta.

               Yksityiskohtainen selvitys ehdotuksen säännöksistä

                  Ehdotuksen tarkoituksena on hyväksyä unionin ja Georgian välisen assosiaatiosopimuksen kauppaa koskevan osan täytäntöönpanoa koskeva unionin kanta. Kyseisen sopimuksen IV osastossa (Kauppa ja kaupan liitännäistoimenpiteet) olevassa 14 luvussa (Riitojen ratkaiseminen) määrätään menettelystä, jolla ratkaistaan sopimuksen osapuolten väliset kauppaan liittyvät riidat, jotka koskevat kyseisen sopimuksen kauppaa koskevan osan soveltamista tai tulkintaa. Välimiesmenettelystä määrätään 14 luvussa, että valituksen tehnyt osapuoli voi pyytää välimiespaneelin asettamista kahdenvälisen riidan ratkaisemiseksi. Paneelin kokoonpanoa koskevat säännöt vahvistetaan sopimuksen 268 artiklassa. Sopimuksen mukaan on laadittava luettelo sellaisista pätevistä henkilöistä, jotka voivat toimia välimiehinä. Näin ollen Georgian hallituksen kanssa on neuvoteltu alustava luettelo välimiehistä, jotka ovat halukkaita ja sopivia toimimaan välimiespaneelissa; luettelossa on viisi välimiesehdokasta unionista, viisi välimiesehdokasta Georgiasta ja viisi kolmansien maiden kansalaista, jotka voivat toimia välimiespaneelin puheenjohtajana. Luetteloa käytetään tapauksissa, joissa on asetettava välimiespaneeli.

               Sopimuksen IV osastoon (Kauppa ja kaupan liitännäistoimenpiteet) sisältyy myös 13 luku (Kauppa ja kestävä kehitys), jossa määrätään, että sopimuksen osapuolet sitoutuvat kansainvälisen kaupan kehittämiseen sellaisella tavalla, joka edistää kestävän kehityksen tavoitetta, sekä sen varmistamiseen, että tämä tavoite sisältyy niiden kauppasuhteen kaikkiin tasoihin ja näkyy niissä. Osapuolten olisi kaikissa esiin nousevissa kysymyksissä pyrittävä kaikin tavoin pääsemään asiassa molempia osapuolia tyydyttävään ratkaisuun hallitustason neuvottelujen avulla. Jos osapuoli kuitenkin katsoo, että asiaa ei ole saatu ratkaistua tyydyttävästi hallitustason neuvotteluissa, sopimuksessa annetaan osapuolelle mahdollisuus pyytää, että asiantuntijapaneeli kutsutaan koolle tarkastelemaan asiaa. Sopimuksen 243 artiklan 3 kohdassa määrätään, että kaupan ja kestävän kehityksen alakomitea laatii luettelon vähintään 15 henkilöstä, jotka ovat halukkaita ja sopivia toimimaan asiantuntijoina paneelin menettelyissä.

               2015/0206 (NLE)

               Ehdotus

               NEUVOSTON PÄÄTÖS

               Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kaupan ja kestävän kehityksen alakomiteassa ja kauppaan liittyvien kysymysten kokoonpanossa olevassa assosiaatiokomiteassa omaksuttavista unionin kannoista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 431 artiklan 3 ja 4 kohdassa määrätään, että osaa sopimuksesta sovelletaan väliaikaisesti.

               (2)Kesäkuun 16 päivänä 2014 annetun neuvoston päätöksen 2014/494/EU
                  2
                3 artiklassa täsmennetään väliaikaisesti sovellettavat sopimuksen määräykset, joihin kuuluvat kaupan ja kestävän kehityksen alakomitean sekä kauppaan liittyvien kysymysten kokoonpanossa olevan assosiaatiokomitean perustamista ja toimintaa, kauppaa ja kestävää kehitystä sekä riitojen ratkaisua koskevat määräykset.

               (3)Sopimuksen 240 artiklassa määrätään, että kaupan ja kestävän kehityksen alakomitean on vahvistettava työjärjestyksensä.

               (4)Sopimuksen 243 artiklassa määrätään, että kaupan ja kestävän kehityksen alakomitean on hyväksyttävä ensimmäisessä kokouksessaan luettelo henkilöistä, jotka ovat halukkaita ja sopivia toimimaan asiantuntijoina paneelin menettelyissä kauppaan ja kestävään kehitykseen liittyvissä asioissa.

               (5)Sopimuksen 268 artiklassa määrätään, että kauppaan liittyvien kysymysten kokoonpanossa olevan assosiaatiokomitean on hyväksyttävä kuuden kuukauden kuluessa sopimuksen väliaikaisen soveltamisen alkamisesta luettelo henkilöistä, jotka voivat toimia välimiehinä riitojenratkaisumenettelyissä.

               (6)Sen vuoksi on aiheellista määrittää unionin kannat, jotka koskevat kaupan ja kestävän kehityksen alakomitean työjärjestystä sekä tämän alakomitean hyväksyttäväksi tulevaa luetteloa henkilöistä, jotka ovat halukkaita ja sopivia toimimaan asiantuntijoina paneelin menettelyissä kauppaan ja kestävään kehitykseen liittyvissä asioissa, sekä kauppaan liittyvien kysymysten kokoonpanossa olevan assosiaatiokomitean hyväksyttäväksi tulevaa luetteloa henkilöistä, jotka voivat toimia välimiehinä riitojenratkaisumenettelyissä,

               ON HYVÄKSYNYT TÄMÄN PÄÄTÖKSEN:

               1 artikla

               1.Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 240 artiklalla perustetussa kaupan ja kestävän kehityksen alakomiteassa omaksuttava unionin kanta, joka koskee kaupan ja kestävän kehityksen alakomitean työjärjestyksen sekä sellaisten henkilöiden luettelon hyväksymistä, jotka ovat halukkaita ja sopivia toimimaan asiantuntijoina paneelin menettelyissä kauppaan ja kestävään kehitykseen liittyvissä asioissa, perustuu kyseisen alakomitean päätösluonnoksiin, jotka on liitetty tähän päätökseen.

               2.Unionin edustajat kaupan ja kestävän kehityksen alakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.

               2 artikla

               1.Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 408 artiklalla perustetussa kauppaan liittyvien kysymysten kokoonpanossa olevassa assosiaatiokomiteassa omaksuttava unionin kanta, joka koskee sellaisten henkilöiden luettelon hyväksymistä, jotka voivat toimia välimiehinä riitojenratkaisumenettelyissä, perustuu kyseisen komitean päätösluonnokseen, joka on liitetty tähän päätökseen.

               2.Unionin edustajat kauppaan liittyvien kysymysten kokoonpanossa olevassa assosiaatiokomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 261, 30.8.2014, s. 1.

                     (2)
                  Neuvoston päätös, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta (EUVL L 261, 30.8.2014, s. 1).

    ---documentbreak---

               EUROOPAN KOMISSIO
            Bryssel 16.9.2015
            COM(2015) 456 final
            LIITE
            ehdotukseen
            Neuvoston päätös
            Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kaupan ja kestävän kehityksen alakomiteassa ja kauppaan liittyvien kysymysten kokoonpanossa olevassa assosiaatiokomiteassa omaksuttavista unionin kannoista

               LIITE

               ehdotukseen

               Neuvoston päätös

               Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kaupan ja kestävän kehityksen alakomiteassa ja kauppaan liittyvien kysymysten kokoonpanossa olevassa assosiaatiokomiteassa omaksuttavista unionin kannoista

               LUONNOS

               EU:N JA GEORGIAN KAUPAN JA KESTÄVÄN KEHITYKSEN ALAKOMITEAN PÄÄTÖS N:o 1/2015,

               annettu … päivänä …kuuta 2015,

               kaupan ja kestävän kehityksen alakomitean työjärjestyksen vahvistamisesta

               EU:N JA GEORGIAN KAUPAN JA KESTÄVÄN KEHITYKSEN ALAKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, ja erityisesti sen 240 artiklan

               sekä katsoo seuraavaa:

               (1)Joitakin sopimuksen osia sovelletaan väliaikaisesti 1 päivästä syyskuuta 2014 sopimuksen 431 artiklan mukaisesti.

               (2)Sopimuksen 240 artiklassa määrätään, että kaupan ja kestävän kehityksen alakomitean olisi valvottava sopimuksen IV osaston (Kauppa ja kaupan liitännäistoimenpiteet) 13 luvun (Kauppa ja kestävä kehitys) täytäntöönpanoa.

               (3)Sopimuksen 240 artiklan 3 kohdassa määrätään, että kaupan ja kestävän kehityksen alakomitean olisi vahvistettava työjärjestyksensä,

               ON PÄÄTTÄNYT SEURAAVAA:

               1 artikla

               Hyväksytään lisäyksessä esitetty kaupan ja kestävän kehityksen alakomitean työjärjestys.

               2 artikla

               Tämä päätös tulee voimaan päivänä, jona se hyväksytään.

               Tehty

                        Kaupan ja kestävän kehityksen alakomitean puolesta

                        Puheenjohtaja

               Lisäys

               EU:n ja Georgian kaupan ja kestävän kehityksen alakomitean työjärjestys

               1 artikla

               Yleiset määräykset

               1.Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 240 artiklan mukaisesti perustettu kaupan ja kestävän kehityksen alakomitea avustaa sopimuksen 408 artiklan 4 kohdan mukaista kauppaan liittyvien kysymysten kokoonpanossa olevaa assosiaatiokomiteaa sen tehtävien hoitamisessa.

               2.Kaupan ja kestävän kehityksen alakomitea hoitaa sille sopimuksen IV osaston (Kauppa ja kaupan liitännäistoimenpiteet) 13 luvussa (Kauppa ja kestävä kehitys) annetut tehtävät.

               3.Kaupan ja kestävän kehityksen alakomitea koostuu Euroopan komission ja Georgian edustajista, jotka vastaavat kauppaan ja kestävään kehitykseen liittyvistä asioista.

               4.Euroopan komission tai Georgian edustaja, joka vastaa kauppaan ja kestävään kehitykseen liittyvistä asioista, toimii kaupan ja kestävän kehityksen alakomitean puheenjohtajana 2 artiklan mukaisesti.

               5.Tämän työjärjestyksen osapuolia ovat sopimuksen 428 artiklassa määritellyt osapuolet.

               2 artikla

               Erityiset määräykset

               1.EU:n ja Georgian assosiaatiokomitean työjärjestyksen 2–14 artiklaa sovelletaan, jollei tässä työjärjestyksessä toisin määrätä.

               2.Viittaukset assosiaationeuvostoon on ymmärrettävä viittauksiksi kauppaan liittyvien kysymysten kokoonpanossa olevaan assosiaatiokomiteaan. Viittaukset assosiaatiokomiteaan tai kauppaan liittyvien kysymysten kokoonpanossa olevaan assosiaatiokomiteaan on ymmärrettävä viittauksiksi kaupan ja kestävän kehityksen alakomiteaan.

               3 artikla

               Kokoukset

               Kaupan ja kestävän kehityksen alakomitea kokoontuu tarvittaessa. Osapuolet pyrkivät kokoontumaan kerran vuodessa.

               4 artikla

               Työjärjestyksen muuttaminen

               Tätä työjärjestystä voidaan muuttaa EU:n ja Georgian kaupan ja kestävän kehityksen alakomitean päätöksellä sopimuksen 240 artiklan mukaisesti.

               LUONNOS

               EU:N JA GEORGIAN KAUPAN JA KESTÄVÄN KEHITYKSEN ALAKOMITEAN PÄÄTÖS N:o 2/2015,

               annettu … päivänä …kuuta 2015,

               kaupan ja kestävän kehityksen alan asiantuntijoiden luettelon hyväksymisestä

               EU:N JA GEORGIAN KAUPAN JA KESTÄVÄN KEHITYKSEN ALAKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, ja erityisesti sen 243 artiklan

               sekä katsoo seuraavaa:

               (1)Joitakin sopimuksen osia sovelletaan väliaikaisesti 1 päivästä syyskuuta 2014 sopimuksen 431 artiklan mukaisesti.

               (2)Sopimuksen 243 artiklan 3 kohdassa määrätään, että kaupan ja kestävän kehityksen alakomitean on laadittava luettelo vähintään 15 henkilöstä, jotka ovat halukkaita ja sopivia toimimaan asiantuntijoina paneelin menettelyissä,

               ON PÄÄTTÄNYT SEURAAVAA:

               1 artikla

               Tämän päätöksen lisäyksessä esitetään luettelo henkilöistä, jotka ovat halukkaita ja sopivia toimimaan asiantuntijoina paneelin menettelyissä sopimuksen 243 artiklan mukaisesti.

               2 artikla

               Tämä päätös tulee voimaan päivänä, jona se hyväksytään.

               Tehty

                        Kaupan ja kestävän kehityksen alakomitean puolesta

                        Puheenjohtaja

               Lisäys

               LUETTELO KAUPAN JA KESTÄVÄN KEHITYKSEN ALAN ASIANTUNTIJOISTA

               Georgian ehdottamat asiantuntijat

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               EU:n ehdottamat asiantuntijat

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Puheenjohtajat

               1.
                     Jill Murray (Australia)

               2.
                     Janice Bellace (Yhdysvallat)

               3.
                     Ross Wilson (Uusi-Seelanti)

               4.
                     Arthur Appleton (Yhdysvallat)

               5.
                     Nathalie Bernasconi (Sveitsi)

               Luonnos

               EU:n ja Georgian kauppaan liittyvien kysymysten kokoonpanossa olevan assosiaatiokomitean päätös N:o 3/2015,

               annettu … päivänä …kuuta 2015,

               Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 268 artiklan 1 kohdassa tarkoitetun välimiesten luettelon laatimisesta

               KAUPPAAN LIITTYVIEN KYSYMYSTEN KOKOONPANOSSA OLEVA ASSOSIAATIOKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, joka allekirjoitettiin Brysselissä 27 päivänä kesäkuuta 2014, ja erityisesti sen 268 artiklan 1 kohdan

               sekä katsoo seuraavaa:

               (1)Joitakin sopimuksen osia sovelletaan väliaikaisesti 1 päivästä syyskuuta 2014 sopimuksen 431 artiklan mukaisesti.

               (2)Sopimuksen 408 artiklan 3 kohdassa määrätään, että assosiaatiokomitealla on valtuudet tehdä päätöksiä kyseisessä sopimuksessa määrätyin ehdoin.

               (3)Sopimuksen 268 artiklan 1 kohdassa määrätään, että kauppaan liittyvien kysymysten kokoonpanossa olevan assosiaatiokomitean on laadittava luettelo vähintään 15 henkilöstä, jotka ovat halukkaita ja kykeneviä toimimaan välimiehinä,

               ON HYVÄKSYNYT TÄMÄN PÄÄTÖKSEN:

               Ainoa artikla

               1.Tämän päätöksen lisäyksessä esitetään niiden henkilöiden luettelot, jotka voivat toimia välimiehinä sopimuksen 268 artiklan 1 kohdan mukaisesti.

               2.Tämä päätös tulee voimaan päivänä, jona se hyväksytään.

               Tehty

                        Kauppaan liittyvien kysymysten kokoonpanossa olevan assosiaatiokomitean puolesta

                        Puheenjohtaja

               Lisäys

               VÄLIMIESTEN LUETTELO

               Georgian ehdottamat välimiehet

               1.
                     Christian Häberli (Sveitsi)

               2.
                     Donald McRae (Kanada)

               3.
                     John Adank (Uusi-Seelanti)

               4.
                     Ronald Saborio (Costa Rica)

               5.
                     Thomas Cottier (Sveitsi)

               EU:n ehdottamat välimiehet

               1.
                     Claus-Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Puheenjohtajat

               1.David Unterhalter (Etelä-Afrikka)

               2.
                     Merit Janow (Yhdysvallat)

               3.
                     Helge Seland (Norja)

               4.
                     Leora Blumberg (Etelä-Afrikka)

               5.
                     William Davey (Yhdysvallat)


               EUROOPAN KOMISSIO
            Bryssel 1.7.2015
            COM(2015) 322 final
            2015/0141(NLE)
            Ehdotus
            NEUVOSTON PÄÄTÖS
            Maailman kauppajärjestön yleisneuvostossa esitettävästä Euroopan unionin kannasta Kazakstanin tasavallan liittymiseen Maailman kauppajärjestöön

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Maailman kauppajärjestön WTO:n jäsenten ja Kazakstanin tasavallan väliset neuvottelut Kazakstanin tasavallan WTO:n jäsenyyttä koskevista ehdoista ovat loppuvaiheessaan. Tätä edelsivät 20 vuotta kestäneet neuvottelut, jotka aloitettiin Kazakstanin tasavallan jätettyä WTO:n jäsenyyshakemuksen vuonna 1996. Jäljempänä 5 kohdassa esitetään lyhyt kuvaus liittymisehdoista.

               Toimittaessaan Kazakstanin tasavallan WTO:hon liittymistä koskevat ehdot neuvostolle hyväksyttäväksi komissio katsoo, että ehtoihin sisältyy tasapainoinen ja samalla kunnianhimoinen markkinoiden avaamiseen liittyvien sitoumusten kokonaisuus, joka hyödyttää merkittävästi sekä Kazakstania että sen kauppakumppaneita WTO:ssa.

               •Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin

               Monenvälisyys on EU:n kauppapolitiikan ytimessä ja EU tukee kolmansien maiden liittymistä WTO:hon asianmukaisin ehdoin.

               •Johdonmukaisuus suhteessa unionin muuhun politiikkaan

               Ehdotus on EU:n ulkoisen toiminnan kanssa johdonmukainen ja liittää Kazakstanin monenväliseen kauppajärjestelmään tasoittaen tietä Kazakstanin ja EU:n uuden kumppanuus- ja yhteistyösopimuksen  täytäntöönpanolle.

               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE

               •Oikeusperusta

               Euroopan unionin toiminnasta tehdyn sopimuksen eli SEUT-sopimuksen 218 artiklan 9 kohdan mukaan tarvitaan neuvoston päätös, jolla hyväksytään Kazakstanin tasavallan WTO:n jäsenyyden ehdot, ennen kuin EU voi virallisesti tukea maan hyväksymistä WTO:hon.

               •Toissijaisuusperiaate (muun kuin yksinomaisen toimivallan osalta)

               Ei sovelleta. EU:n yksinomainen toimivalta kaupan osalta.

               •Oikeasuhteisuus

               Edellytetään 218 artiklan 9 kohdan mukaista neuvoston päätöstä.

               •Sääntelytavan valinta

               Edellytetään 218 artiklan 9 kohdan mukaista neuvoston päätöstä.

               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET

               •Voimassa olevan lainsäädännön toimivuustarkastukset

               Ei sovelleta

               •Sidosryhmien kuuleminen

               Ei sovelleta

               •Asiantuntijatiedon käyttö

               Ei sovelleta

               •Vaikutusten arviointi

               Tarpeeton. Edellytetään 218 artiklan 9 kohdan mukaista neuvoston päätöstä.

               •Sääntelyn tila ja yksinkertaistaminen

               Ehdotus ei liity sääntelyn toimivuutta ja tuloksellisuutta koskevaan REFIT-ohjelmaan

               •Perusoikeudet

               Ehdotuksella ei ole seurauksia perusoikeuksien suojeluun

               4.TALOUSARVIOVAIKUTUKSET

               Ehdotuksella ei ole vaikutuksia talousarvioon.

               5.MUUT ASIAT

               •Täytäntöönpanosuunnitelmat sekä seuranta-, arviointi- ja raportointijärjestelyt

               Ei sovelleta

               •Yksityiskohtainen selvitys ehdotuksen erityissäännöksistä

               Yhteenveto jäsenyyttä koskevista ehdoista

               Sitoumusluettelot

               Tavarat (yleisesti)

               Kazakstanin tullinimikkeistö koostuu 11 812 kansallisesta tullinimikkeestä (10-numerotasolla). Maatalouden tullinimikkeitä on 2 441 ja muita kuin maatalouden tullinimikkeitä 9 371.

               Kazakstan panee sidottua tullia koskevat sitoumuksensa lopullisesti täytäntöön viiden vuoden kuluttua liittymispäivästä (2020). Niiden tullinimikkeiden osalta, joiden osalta sovelletaan arvotullia (10 602 nimikettä 11 812 nimikkeestä), keskimääräinen lopullinen sidottu tulli (FBR) Kazakstanin liittymisohjelmassa on 6,9 prosenttia.

               Tullit ovat usein alhaisemmat kuin Euraasian talousunionin tullit. Kazakstan aikoo lopettaa vapautukset, joihin tullit perustuvat ja mukauttaa tullinsa unionin tullien kanssa. Prosessi alkaa aikaisintaan kolmen vuoden ja kuuden kuukauden kuluttua lopullisten sidottujen tullien täysimääräisestä täytäntöönpanosta ja perustuu työryhmän raportissa kuvattuun erityismekanismiin. (ks. jäljempänä).

               Teollisuustuotteiden tullit

               –Muiden kuin maataloustuotteiden keskimääräinen lopullinen sidottu tulli on 6 prosenttia.

               –Korkeimmat keskimääräiset tullit eli noin 8–10 prosenttia ovat huonekalu-, lasi- ja keramiikkasektoreilla.

               –Kazakstan myöntää tullittoman kohtelun lääkkeille ja informaatioteknologiatuotteille määrittämällä näille tuotteille nollan prosentin lopullisen sidotun tullin.

               –Suurimmat enimmäistullit ovat 15 prosenttia tietyille ei-rautametalleille ja huonekaluille.

               –Ei-arvotullin lopullista sidottua tullia koskevia sitoumuksia sovelletaan joihinkin teollisuustuotteisiin: tekstiilituotteisiin ja jalkineisiin sovelletaan paljoustullia ja käytettyihin henkilöautoihin yhdistelmätullia.

               Maataloustuotteiden tullit

               –Arvotullia koskevia sitoumuksia sovelletaan 71 prosenttiin Kazakstanin maataloustuotteita koskevan sitoumusluettelon tullinimikkeistä. Keskimääräinen lopullista sidottua tullia koskeva sitoumus kyseisten tullinimikkeiden osalta on 8,8 prosenttia.

               –Maatalouden alalla muut kuin arvotullia koskevat sitoumukset koostuvat lopullisesta sidotusta paljoustullista, sekatullista ja yhdistelmätullista, joita kannetaan siipikarjasta, juustosta, konditoriatuotteista, viinistä, väkevistä alkoholijuomista, hedelmämehuista ja riisistä.

               Vientitullit

               Kazakstanin tasavalta on sitoutunut poistamaan tai vähentämään ja olemaan ottamatta käyttöön uusia vientitulleja 370:n EU:n viejiä kiinnostavan tuotteen osalta. Lisäksi jos vientitullit yhtenäistetään Euraasian talousunionissa, Kazakstanin tulleja alennetaan alimpiin tulleihin, joihin Kazakstan tai Venäjän federaation ovat sitoutuneet.

               Palvelut

               Kazakstanin tasavalta tekee markkinoille pääsyä ja kansallista kohtelua koskevia sitoumuksia useilla palvelusektoreilla, joihin kuuluvat asiantuntija-, tietokone- ja muut liike-elämän palvelut, viestintäpalvelut, rakennusalan palvelut, jakelupalvelut, koulutuspalvelut, ympäristöalan palvelut, rahoituspalvelut (vakuutukset ja pankkitoiminta), terveys- ja sosiaalipalvelut, matkailupalvelut ja liikennepalvelut.

               Pöytäkirjaan sisältyvät sitoumukset

               Jäsenyysvalmistelujen lopullisessa monenkeskisessä vaiheessa WTO:n jäsenet pyrkivät yhdessä varmistamaan kaupankäyntiin liittyvien Kazakstanin tasavallan lakien ja instituutioiden periaatteellisen yhteensopivuuden WTO:n sääntöjen ja sopimusten kanssa sisällyttämällä ne liittymisestä tehtyyn pöytäkirjaan ja työryhmän raporttiin. Tätä taustaa vasten Kazakstanin tasavalta on tehnyt tavanomaiset työryhmän raportin sitoumukset ja luopunut siirtymäkausista. Poikkeuksen muodostaa kuitenkin kauppaan liittyviä investointitoimia (Trade-Related Investment Measures, TRIMs) koskeva WTO:n sopimus.

               Seuraavat kohdat ovat erityisen merkittäviä EU:n kannalta:

               Putkistojen käyttö

               Kazakstanin ulkomaisrahoitteisille oikeushenkilöille, jotka tuottavat raaka-öljyä ja kaasua Kazakstanin kansallisen lainsäädännön mukaisesti, annetaan syrjimätön oikeus käyttää putkistoja, jotka ovat kansallisen lainsäädännön mukaisesti kokonaan tai osittain valtion omistuksessa ja valtion sääntelemiä, kyseisten putkistojen nykyisiin käyttöoikeuksiin perustuvan käytettävissä olevan kapasiteetin rajoissa.

               Valtion omistamat ja valtion valvomat yritykset, erityis- tai yksinoikeuksia nauttivat yritykset

               Liittymispäivästä alkaen kyseiset yritykset, kun ne harjoittavat kaupallista toimintaa, tekevät muuhun kuin valtion käyttöön tarkoitettuja ostoja ja kansainväliseen kauppaan liittyvää myyntiä yhdenmukaisesti WTO-sopimuksen sovellettavien määräysten kanssa. Nämä yritykset tekevät tällaisia ostoja ja myyntejä kaupallisten näkökohtien mukaisesti, mukaan lukien hinta, laatu, saatavuus, markkinoitavuus ja kuljetus sekä suovat muiden WTO:n jäsenten yrityksille käytännössä olevan liiketavan mukaisen riittävän mahdollisuuden kilpailla tällaisiin ostoihin ja myynteihin osallistumisesta.

               Hinnoitteluperiaatteet

               Liittymispäivästä alkaen Kazakstan soveltaa tuotteisiin ja palveluihin hintavalvontaa yhdenmukaisesti WTO-sopimuksen kanssa, ottaen huomioon viejäjäsenten edut. Hintavalvontatoimenpiteitä ei käytetä tavaroiden kotimaisen tuotannon suojaamistarkoituksiin tai heikentämään palveluihin liittyviä Kazakstanin sitoumuksia.

               Kazakstanin ja Euraasian unionin tullimaksujen tuleva yhdenmukaistaminen

               On luotu erityisjärjestely, jolla varmistetaan, että kyseiset WTO:n jäsenet saavat asianmukaisen kompensaation ennen kuin tullimaksut yhdenmukaistetaan. Jos Euraasian talousunioni ei sovella sovittua kompensaatiota, Kazakstanin sitoumusohjelmassa olevia tullimaksuja sovelletaan edelleen.

               Tullausarvon määrittäminen

               Liittymispäivästä alkaen Kazakstan ottaa käyttöön tullausarvon määrittämistä koskevat lakinsa, määräyksensä ja käytäntönsä – mukaan lukien ne, joiden tarkoituksena on estää tavaroiden alihinnoittelu – WTO-sopimuksen mukaisesti, mukaan lukien WTO:n tullitariffeja ja kauppaa koskevia vuoden 1994 yleissopimuksen I artikla ja GATT 1994 -sopimuksen VII artiklan soveltamisesta tehty WTO-sopimus. Kazakstan ei vastaavasti aio käyttää minkäänlaisia vähimmäisarvoja, kuten viitehintoja, eikä kiinteää arviotaulukkoa tavaroiden tullausarvon määrittämiseen.

               Terveys- ja kasvinsuojelutoimet

               Kazakstan on sitoutunut neuvottelemaan ja sopimaan kahdenvälisistä eläinlääkärintodistuksista kolmannen maan kanssa, kun eläinlääkinnällisen valvonnan alaisia tavaroita tuodaan Kazakstanin alueelle, kunnes kyseisiä tavaroita koskevat Euraasian talousunioniin eläinlääkärintodistukset kyseisen kolmannen maan kanssa tulevat voimaan (tällaisista todistuksista on neuvoteltu EU:n ja Kazakstanin välillä ja niiden on tarkoitus tulla voimaan 15 päivänä heinäkuuta 2015). Lisäksi pantaessa Euraasian päätöksiä täytäntöön Kazakstan ei edellytä, että kyseinen laitos sisällytettäisiin rekisteriin, eikä vaadi tarkastuksen läpäisemistä ennakkoehtona vähäriskisten tuotteiden Kazakstaniin tuonnille. Lisäksi tapauksissa, joissa pakollisia eläinlääkinnällisiä tai kasvinterveydellisiä taikka terveyteen liittyviä epidemiologisia tai hygieniavaatimuksia ei ole vahvistettu Euraasian tai kansallisella tasolla, Kazakstan soveltaa asianomaisia kansainvälisiä standardeja, ohjeita ja suosituksia terveys- ja kasvinsuojelutoimista tehdyn WTO:n sopimuksen mukaisesti. Tapauksissa, joissa voimassa oleva terveys- ja kasvinsuojelutoimi ei perustu kansainvälisiin standardeihin, silloin kun niitä on, Kazakstanissa sovelletaan asiaan liittyviä kansainvälisiä standardeja tai niiden osia, ellei tällaisesta toimesta ole annettu tieteellistä perustelua terveys- ja kasvinsuojelutoimista tehdyn WTO:n sopimuksen mukaisesti.

               Julkisia hankintoja koskeva sopimus

               Kazakstan aikoo liittyä WTO:n julkisia hankintoja koskevaan sopimukseen. Kazakstan aikoo hakea ”tarkkailijan” asemaa sopimukseen liittymisen yhteydessä ja jättää jäsenhakemuksen sekä siihen liittyvän tarjouksen sitoumusten kattavuudesta neljän vuoden kuluessa WTO:hon liittymisestään.

               2015/0141 (NLE)

               Ehdotus

               NEUVOSTON PÄÄTÖS

               Maailman kauppajärjestön yleisneuvostossa esitettävästä Euroopan unionin kannasta Kazakstanin tasavallan liittymiseen Maailman kauppajärjestöön

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               1)Kazakstanin tasavallan hallitus esitti 29 päivänä tammikuuta 1996 Maailman kauppajärjestön (WTO) perustamisesta tehtyyn Marrakeshin sopimukseen liittymistä koskevan hakemuksen mainitun sopimuksen XII artiklan mukaisesti.

               2)Kazakstanin tasavallan liittymistä käsittelevä työryhmä perustettiin 6 päivänä helmikuuta 1996, jotta voitaisiin sopia liittymisehdoista, jotka sekä Kazakstanin tasavalta että kaikki WTO:n jäsenet voisivat hyväksyä.

               3)Komissio on neuvotellut unionin puolesta kattavan kokonaisuuden Kazakstanin tasavallan tekemiä, markkinoiden avaamiseen liittyviä sitoumuksia, jotka ovat tulleja, vientitulleja ja palvelukauppaa koskevien unionin vaatimusten mukaisia.

               4)Mainitut sitoumukset on nyt sisällytetty Kazakstanin tasavallan liittymisestä WTO:hon tehtyyn pöytäkirjaan.

               5)Liittymisellä WTO:hon odotetaan olevan myönteinen ja kestävä vaikutus Kazakstanin tasavallan talousuudistukseen ja kestävään kehitykseen.

               6)Liittymisestä tehty pöytäkirja olisi tämän vuoksi hyväksyttävä.

               7)WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.

               8)Sen vuoksi on tarpeen vahvistaa WTO:n yleisneuvostossa esitettävä unionin kanta Kazakstanin  tasavallan liittymiseen WTO:hon,

               ON HYVÄKSYNYT TÄMÄN PÄÄTÖKSEN:

               1 artikla

               Maailman kauppajärjestön yleisneuvostossa esitettävänä Euroopan unionin kantana on, että Kazakstanin tasavallan liittyminen WTO:hon hyväksytään.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja